CELEX: 32021R1218
Language: fi
Date: 2021-07-26 00:00:00
Title: Komission täytäntöönpanoasetus (EU) 2021/1218, annettu 26 päivänä heinäkuuta 2021, täytäntöönpanoasetuksen (EU) N:o 79/2012 muuttamisesta siltä osin kuin on kyse arvonlisäverosta vapautettua tuontia koskevien tietojen tallentamisesta ja automatisoidusta pääsystä niihin tuontijärjestelmässä

27.7.2021   
               
               
                  FI
               
               
                  Euroopan unionin virallinen lehti
               
               
                  L 267/12
               
            
         KOMISSION TÄYTÄNTÖÖNPANOASETUS (EU) 2021/1218,
         annettu 26 päivänä heinäkuuta 2021,
         täytäntöönpanoasetuksen (EU) N:o 79/2012 muuttamisesta siltä osin kuin on kyse arvonlisäverosta vapautettua tuontia koskevien tietojen tallentamisesta ja automatisoidusta pääsystä niihin tuontijärjestelmässä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hallinnollisesta yhteistyöstä ja petosten torjunnasta arvonlisäverotuksen alalla 7 päivänä lokakuuta 2010 annetun neuvoston asetuksen (EU) N:o 904/2010 (1) ja erityisesti sen 17 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksen (EU) N:o 904/2010 17 artiklan 1 kohdan e alakohta, sellaisena kuin se on lisättynä neuvoston asetuksella (EU) 2017/2454 (2), otettiin käyttöön, jotta jäsenvaltiot voisivat jakaa tietoja neuvoston direktiivin 2006/112/EY (3) XII osaston 6 luvun 4 jaksossa säädetystä tuontijärjestelmästä, jota sovelletaan 1 päivästä heinäkuuta 2021.
                  
               
                     (2)
                  
                  
                     Asetuksen (EU) N:o 904/2010 17 artiklan 1 kohdan e alakohdassa ja 21 artiklan 1 kohdassa edellytetään, että jäsenvaltioiden on tallennettava direktiivin 2006/112/EY 143 artiklan 1 kohdan ca alakohdan mukaisesti keräämänsä tiedot arvonlisäverosta vapautetusta tuonnista ja annettava muille jäsenvaltioille automatisoitu pääsy näihin tietoihin, jotta jäsenvaltioita voitaisiin auttaa tunnistamaan poikkeavuudet alv-ilmoituksissa ja mahdolliset alv-petokset.
                  
               
                     (3)
                  
                  
                     Kansalliset tulliviranomaiset keräävät Euroopan parlamentin ja neuvoston asetuksen (EU) N:o 952/2013 (4) mukaisesti tällaista arvonlisäverosta vapautettua tuontia koskevat tiedot, jotka ne toimittavat komissiolle käyttäen komission täytäntöönpanoasetuksen (EU) 2015/2447 (5) 56 artiklan 1 kohdassa tarkoitettua sähköistä järjestelmää. Asetuksen (EU) N:o 904/2010 17 artiklan 1 kohdan e alakohdassa ja 21 artiklan 1 kohdassa vaadittavien arvonlisäverosta vapautettua tuontia koskevien tietojen tallentaminen ja automatisoitu pääsy niihin olisi tehokkuuden vuoksi toteutettava käyttäen samaa sähköistä järjestelmää.
                  
               
                     (4)
                  
                  
                     Asetuksen (EU) N:o 904/2010 17 artiklan 1 kohdan e alakohdassa tarkoitettuja tietoja koskevaan automatisoituun pyyntöön liittyvät tekniset yksityiskohdat vahvistetaan täytäntöönpanoasetuksen (EU) 2015/2447 55 artiklassa. Täytäntöönpanoasetuksen (EU) 2015/2447 55 artiklan 3 kohdan mukaan kansallisilla veroviranomaisilla on pääsy koostettuihin tietoihin täytäntöönpanoasetuksen (EU) 2015/2447 56 artiklan 1 kohdassa tarkoitetussa sähköisessä järjestelmässä.
                  
               
                     (5)
                  
                  
                     Komission täytäntöönpanoasetuksen (EU) N:o 79/2012 (6) 5 a artiklassa täsmennetään asetuksen (EU) N:o 904/2010 17 artiklan 1 kohdan f alakohdassa vaadittavien arvonlisäverosta vapautettua tuontia koskevien tietojen tallentamisen ja niihin myönnettävän automatisoidun pääsyn tekniset yksityiskohdat. Täytäntöönpanoasetuksen (EU) N:o 79/2012 5 a artiklan 1 kohtaa olisi sen vuoksi muutettava asetuksen (EU) N:o 904/2010 17 artiklan 1 kohdan e alakohdan toisessa osassa tarkoitettuja tietoja koskevan automatisoidun pyynnön teknisten yksityiskohtien täsmentämiseksi.
                  
               
                     (6)
                  
                  
                     Jotta tätä asetusta voitaisiin soveltaa samasta päivästä kuin asetusta (EU) 2017/2454, jolla lisättiin asetukseen (EU) N:o 904/2010 17 artiklan 1 kohdan e alakohta, tätä asetusta olisi sovellettava 1 päivästä heinäkuuta 2021.
                  
               
                     (7)
                  
                  
                     Tässä asetuksessa säädetyt toimenpiteet ovat hallinnollisen yhteistyön pysyvän komitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan täytäntöönpanoasetuksen (EU) N:o 79/2012 5 a artiklan 1 kohta seuraavasti:
            
               
                  ”1.   Asetuksen (EU) N:o 904/2010 17 artiklan 1 kohdan e ja f alakohdassa tarkoitettujen tietojen tallentaminen ja toimivaltaisille viranomaisille myönnettävä automatisoitu pääsy näihin tietoihin on toteutettava komission täytäntöönpanoasetuksen (EU) 2015/2447 (*1) 56 artiklan 1 kohdassa tarkoitettua sähköistä järjestelmää käyttäen.
               
            
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä heinäkuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 268, 12.10.2010, s. 1.
         
            (2)  Neuvoston asetus (EU) 2017/2454, annettu 5 päivänä joulukuuta 2017, hallinnollisesta yhteistyöstä ja petosten torjunnasta arvonlisäverotuksen alalla annetun asetuksen (EU) N:o 904/2010 muuttamisesta (EUVL L 348, 29.12.2017, s. 1).
         
            (3)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (4)  Euroopan parlamentin ja neuvoston asetus (EU) N:o 952/2013, annettu 9 päivänä lokakuuta 2013, unionin tullikoodeksista (EUVL L 269, 10.10.2013, s. 1).
         
            (5)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).
         
            (6)  Komission täytäntöönpanoasetus (EU) N:o 79/2012, annettu 31 päivänä tammikuuta 2012, hallinnollisesta yhteistyöstä ja petosten torjunnasta arvonlisäverotuksen alalla annetun neuvoston asetuksen (EU) N:o 904/2010 eräiden säännösten täytäntöönpanoa koskevien yksityiskohtaisten sääntöjen vahvistamisesta (EUVL L 29, 1.2.2012, s. 13).